Foto: AFP 2019 / Frederick Florin Eron janubidagi Hurmuzgon viloyatida 5,2 balli zilzila sodir bo‘ldi, uch kishi jarohatlandi, deb xabar berdi IRNA agentligi Eron qutqaruv xizmati vakili Mujtabu Xolidiyga asoslanib. Ma’lumot berilishicha, zilzila o‘chog‘i 10 kilometr chuqurlikda bo‘lib, epimarkazi Keshma okrugidagi Laft qishlog‘i yaqinida joylashgan. "Mazkur hodisa oqibatida uch kishi jarohatlandi. Barcha jarohatlanganlar kasalxonaga yotqizildi", - dedi Xolidiy. Uning qo‘shimcha qilishicha, zilzila natijasida 15ta turarjoyga shikast yetgan.